Food in Latin Literature/Terentius

Publius Terentius Afer (c. 195/185 – c. 159? BC) https://en.wikipedia.org/wiki/Terence

Adelphoe (160 BC)

Ter. Ad.3.3.

Slave Syrus talking to the rigorous father Demia

...SY.

Hem, Demea, haud aspexeram te. Quid agitur?

DE.

20 Quid agatur? Vestram nequeo mirari satis

Rationem.

SY.

Est hercle inepta, ne dicam dolo,

Atque absurda. Pisces ceteros purga, Dromo:

Congrum istum maximum in aqua sinito ludere

Paulisper: ubi ego venero, exossabitur;

25 Prius nolo.

DE.

Haecine flagitia!

SY.

Mihi quidem non placent;

Et clamo saepe. Salsamenta haec, Stephanio,

Fac macerentur pulchre...

---

DE.

Fit sedulo.

60 Nihil praetermitto: consuefacio: denique

Inspicere tanquam in speculum in vitas omnium

Iubeo, atque ex aliis sumere exemplum sibi.

"Hoc facito."

SY.

Recte sane.

DE.

"Hoc fugito."

SE.

Callide.

DE.

"Hoc laudi est."

SY.

Istaec res est.

DE.

"Hoc vitio datur." Sy.

65 Probissime.

De. Porro autem---

SY. Non hercle otium est

Nunc mihi auscultanldi. Pisces ex sententia

Nactus sum: hi mihi ne corrumpantur cautio est:

Nam id nobis tam flagitium est quam illa, Demea,

Non facere vobis quae modo dixti: et, quod queo,

Conservis ad eundem istunc praccipio modum:

"(Hoc salsum est; hoc adustum est; hoc lautum est parum,

Illud recte: iterum sic memento:" sedulo

Moneo quae possum pro mea sapientia.

Postremo tanquam in speculum in patinas, Demea,

Inspicere iubeo, et moneo quid facto usus siet.

Inepta haec esse nos quae facimus sentio:

Verum quid facias? ut homo est, ita morem geras.

Numquid vis?

Ter. Ad. 5.3.

Brothers Demia and Micio are making peace

...DE. Scilicet ita tempus fert,

faciundumst. ceterum ego rus cras cum filio

cum primo luci ibo hinc. MI. De nocte, censeo:

hodie modo hilarum fac te. DE. Et istam psaltriam

una illuc mecum hinc abstraham. MI. Pugnaueris

eo pacto prorsum illi adligaris filium.

modo facito ut illam serues. DE. Ego istuc uidero:

atque ibi fauillae plena, fumi ac pollinis

coquendo sit faxo et molendo; praeterhac

meridie ipso faciam ut stipulam conligat;

tam excoctam reddam atque atram quam carbost. MI. Placet:

nunc mihi uidere sapere. atque equidem filium

tum etiam si nolit cogam ut. cum illa una cubet.

DE. Derides? fortunatus, qui isto animo sies.

ego sentio.. MI. Ah, pergisne? DE. Iam iam desino.